President spreek land vanaand toePres. Cyril Ramaphosa (Foto: Elmond Jiyane/GCIS) Pres. Cyril Ramaphosa sal vanaand weer die land toespreek oor die jongste verwikkelinge rakende die Covid-19-pandemie. Tyrone Seale, Ramaphosa se woordvoerder, het bevestig die president sal die land om 20:00 toespreek. Ramaphosa het die afgelope paar dae met die nasionale koronavirusbevelsraad, die presidensiële koördineringsraad en die kabinet vergader. Suid-Afrika is tans op ’n aangepaste vlak 3 van die afsonderingsregulasies met meer as 1,5 miljoen bevestigde gevalle van die koronavirus en byna 50 000 verwante sterftes. Meer as 67 000 gesondheidswerkers is reeds ingeënt teen Covid-19. Kyk die toespraak vanaf omstreeks 20:00 hier: